ብልክዕ ከምቲ ንደቀይ ዝነበረኒ ፍቕሪ ድየ ክልግሰሎም?" ብዝብሉ ሞገትቲ ስነ ልቦናዊ ሕቶታት ትፍተን ምንባራ ኣውጊዓትና። ዳግም ግን እዚ ብድሆ'ውን ሓሊፉ። ንደቃ ብስስዐ እተዕቢ ኣደ ኮይና፤ "እግዝሄር ስለ ዝግበአኒ ናተይ ኮይኖም፤ ናተይ ዝኾነ ኩሉ ድማ መሊሱ ሂቡኒ፤ ብዙሕ ነገር'ውን ይህበኒ ኣሎ" ክትብል ሃሴት ዳግማይ ህይወታ ትገልጽ። "ክገርመኪ፡ ናብ ትግራይ ወሲደ በዓል ኣሸንዳ ኣርእየዮም ኣለኹ፤ ኣብኡ ጽቡቕ ግዘ ኣሕሊፎም ናብዚ ተመሊስና። እዚ ንዓይ ዓብዪ ነገር'ዩ። ሕጂ በብዓመቱ ክወስዶም መደብ ገይረ ኣለኹ። ኣነ ህጻን ኮይነ ካብ ዓዲ ስለ ዝወጻእኹ እቲ ዕድል ኣይረኸብኩዎን፤ ንሳቶም ግን በዚ ኣቢሎም ባህሊ ዓዶምን ካበይ ከም ዝመጽኡን ክፈልጡን ክመሃሩን'ዮም" ኢላ። ኣደነትን ብድሆታቱን ኣብ ሰደት ሲፈን ሓሰን፡ ''ንኢትዮጵያ ክውክል ድልየት ሓዲሩኒ ኣይፈልጥን" ኤርትራዊት ማርታ ኤርምያስ፡ ዓላሚት 'ፍኖት ናብ ዓወት' መዓዝ ናብ መበቆል ዓዳ ተመሊሳ?
